**„ევროკავშირი - ესაა დამაოკებელი პერანგი და ციხე ხალხებისათვის“**

 ჟან-მარი ლე პენი

გთავაზობთ ამონარიდებს ინტერვიუდან (21.09.2013) ცნობილ ფრანგ პოლიტიკოსთან, მოაზროვნესა და ფილოსოფოსთან, საფრანგეთის ეროვნული ფრონტის დამაარსებელსა და მის ყოფილ ხელმძღვანელთან, 85 წლის ჟან-მარი ლე პენთან

(http://www.odnako.org/blogs/evropeyskiy-soyuz-eto-smiritelnaya-rubashka-i-tyurma-dlya-narodov/)

 „ევროპა გახდება ერების ევროპა, და ევროკავშირი უნდა დაიშალოს. ევროკავშირი არის ერთგვარი დამაოკებელი პერანგი, ხალხების ციხე, გლობალიზმის კოლონია. ასევე ევროპის ამჟამინდელი ისლამიზაცია არის ამერიკის გეოპოლიტიკის პროექტის ნაწილი. . . **ევროპაში იმიგრაციის ნაკადის შეწყვეტა დღეს ყოფნა-არყოფნის საკითხია.**

 იმას, რაც ჩვენ უნდა ავაშენოთ ევროპის ნანგრევებზე, მე მას ვუწოდებ ერების ნორდიკულ (ჩრდილოურ-ა.უ.) ბლოკს, რომელიც განლაგებულია ჩვენი კონტინენტის ჩრდილოეთით - ბრესტიდან ვლადივოსტოკამდე, პარიზი-ბერლინი-მოსკოვის ღერძის ირგვლივ.

 პროპორციული კენჭისყრა, რომელიც გამოყენებულია ევროპარლამენტში, 2014 წელს გვიჩვენებს ძალთა რეალურ თანაფარდობას. მაგრამ მანამდე მემარჯვ-მემარცხენე მაფია („გოლისტები“ სოციალისტებთან დაჯგუფებაში) გამოიყენებენ ყველა საშუალებას, რათა თავიდან აიცილონ ეს კატასტროფა. გამოკითხვები - ეს დაპირებებია, ხოლო არჩევნები - ეს რეალობაა. მემრჯვ-მემარცხენეები შეეცდებიან გამოიყენონ ყველა საშუალება (სიცრუე, იდეოლოგიური ინტოკსიკაცია, იურიდიული და პოლიტიკური მანევრები), რათა თავიდან აიცილონ დამარცხება.

 მარინ ლე პენი (ჟან-მარი ლე პენის ქალიშვილი, საფრანგეთის ეროვნული ფრონტის პრეიზდენტი და ევროპარლამენტის დეპუტატი - ა.უ.) დგამს ნაბიჯებს, რათა ევროპარლამენტში შექმნას ევროსკეპტიკოსთა ბლოკი, რომლის საქმიანობაც შეიძლება გადამწყვეტ ფაქტორად იქცეს.

 თავის გლობალისტური მიზნების მიღწევის ცდებში მოხეტიალე აშშ ატარებენ მსოფლიოს ისლამიზაციის კურსს, მათთვის ეს უფრო მეტია, ვიდრე სამხედრო ინსტრუმენტი.

 თითქმის ყველა ევროპული სახელმწიფო ექვემდებარება შეერთებულ შტატებს. აღმოსავლეთ ევროპის ქვეყნებში ვითარება მთლიანობაში განპირობებულია აშშ-ს პოლიტიკით, რომელიც ხორციელდება ნატოს საშუალებით, მაგრამ დღეს იქ არის ეროვნული, ნაციონალური წინააღმდეგობების კერები.

 დღეს დასავლეთ ევროპასა და რუსეთს საერთო რისკები და საერთო იმედები აქვთ, ანუ მათ აქვთ ყველაფერი, რათა ააშენონ საერთო მომავალი. რუსეთი, თავისი გეოპოლიტიკური სივრცით, ჩვენთვის აუცილებელი პარტნიორია.

 **ევროპის ყველა ქვეყნის ხალხებმა უნდა ითამაშონ განსაკუთრებული როლი ნორდიკული მომავლის აშენების საქმეში - მათ შორის დასავლეთ ევროპის სლავ ხალხებმაც, როგორიცაა სლოვაკები და სერბები.**